Lolland-Falsters Stifts-Tidende, 1839-08-25
Udenlandske Nyheder. Tyrkiet og Ægypten. J det Øieblik Akif Effendi efter flere Divans-Forsamlinger stod i Begreb med at afgaae til Ægypten for at bringe Sultanens Jndvilgelse i Mehemed Alis samtlige Forslag, der gik ud paa intet mindre end at sikkre sig Arveligheden til Ægypten og de af ham erobrede Lande, og Overformynderskabet for hele det tyrkiske Rige, forandredes Scenen pludseligen ved de 5 store Magters Erklæring, at Porten var stillet under disses Garantii, og at de i Forening vilde sørge for Fredens Opretholdelse i Orienten. Jfølge heraf afgik strax en Coureer til Alexandrien for at forkynde Mehemed Ali at man ikke kunde indlade sig paa hans Forslag, men at han havde at henvende sig til Stormagterne. Disses Tilbud og Beskyttelse har foranlediget Porten til, i en Taksigelses=Skrivelse, at forsikkre Magterne og at den ikke vil foretage noget Skridt uden i Overeensstemmelse med dem. Den 17de f. M. vare samtlige Generalconsuler atter forsamlede hos Mehemed Ali for at affordre ham hans bestemte Erklæringer over hans Hensigter, navnligen med Hensyn til den tyrkiske Flaade. Paa Paschaens undvigende Svar fordrede den russiske Consul, Grev Meden, at han ufortøvet skulde tilbagesende den tyrkiske Flaade, hvortil Paschaen svarede: Enten ere J ikke oprigtige mod mig, eller slet underrettede; thi i det Øieblik jeg har Vished om at Russerne ere dragne ind i Constantinopel, vil jeg ikke skille mig ved en Flaade der saa vel kan understøtte mine Planer. Han skal have tilføiet, at han først vilde tilbagelevere Flaaden, naar hans Anliggender fuldkomment vare ordnede, og hans bekjendte Fordringer opfyldte. Jmedens Mehemed Ali vedblivende forsikkrer Porten og sin Hengivenhed, at den ingen oprigtigere Ven har, end ham, lader han den tyrkiske Flaade lidt efter lidt lægge ind i Havnen, og Tropperne udskibe. Officererne have omskiftet den tyrkiske Uniform med den ægyptiske, og den osmanniske Flaade er saaledes allerede sammensmeltet med den ægyptiske. Den tæller nu over 5000 Jldsvælg med alle Skibsfornødenheder. Den engelske og franske Eskadre, som ere i Begreb med at forene sig ved Dardanellerne, have derimod neppe 1500 Kanoner ombord. – Ved Præsentationen holdt Mehemed Ali følgende Tale, til de tyrkiske Flaade-Officerer: "Mine Børn, en Nations Kraft bestaaer i Enighed. For Fremtiden ville vi alle være enige." Constantinopel og Alexandrien danne ingen Modsætninger. Vi ere alle Musselmænd. Vi have samme Souverain, han er en ung Sultan. Gud forunde ham et langt Liv Han er en Ædelsteen. Vi maae alle tragte efter at tjene ham troe og ærlig, og det bedste Middel dertil er, at vi ere Brødre. Jagttag stræng Mandstugt, og Gud vil være med Abdul Midschid og hans Folk. Capudan Pascha retfærdiggjør sig for de europæiske Consuler med, at han ikke har ført Flaaden til en Fjende men til en Ven. Alerandrien og Constantinopel ere begge et Riges Stæder. Naar man, sagde han, i Europa ikke vil have et Ministerium, som bringer Fare over Staten, modsætter man sig dette. Jeg gjør det samme. Da Capudan Pascha steeg i Land, lode den svenske, neapoliske, toscanske og græske Consul deres Flag vaie, som om de billigede Paschaens Forhold. En af dennes Læger, som bevidnede Paschaen sin Glæde ved at illuminere sit Apothek og afbrænde et Fyrværkeri, dømtes til 3 Dages Stuearrest. Om Haf Pascha ere Efterretningerne endnu modsigende. Medens nogle berette at han er gaaet over til Mehemed Ali, fortælle andre, at han er beseiret i et Slag mod Kurderne, og atter andre, at han paa Divanets Befaling er qvalt. Men disse Efterretninger ere ligesaa upaalidelige som Rygtet om at den russiske Flaade skal være skudt i Brand af den engelsk franske Flaade ved Jndløbet af Dardanellerne. - Tyrkernes sande Tab ved Nisibi angives nu til 4760 Mand døde og saarede, 2600 Mand fangne, 179 Kanoner og 16000 Geværer foruden et Material af over 5 Mill. Værdi. - Om den overblevne Armees senere Skjæbne vides intet med Vished, dog forsikkres der fra Hovedqvarteret i Malalia, at samtlige preussiske Officerer dertil ere indtrufne i god Behold. – For nogle Dage siden publiceredes en Forordning der forbyder Tyrkerne Nydelsen af Viin og andre spirituse Drikkevarer, og for at foregaae Nationen med et godt Exempel er det hele Viin Forraad i det storherrelige Pallads kastet i Bosphorus.